Det er mulig at Gallus også beordret en form for forfølgelse av den nye religion kristendom som ikke ville være lojal til den romerske stat, men denne forfølgelsen var antagelig både lokal og lite koordinert. Imidlertid er det to hendelser som er kjent for ettertiden: Kornelius, biskop av Roma og pave fra 251 og til sin død i 253, ble forvist til Centumcellæ i Latium. Hans etterfølger, Lucius I, rett etter at han ble valgt til pave, ble også forvist. Senere ble sistnevnte tilbakekalt til Roma i keisertiden til Valerianus.